OzLabs/hebrew-wiki-articles huggingface dataset:
שנת חיים מתוקננת לאיכות

הדגמת שנות חיים מתוקננת לאיכות (QALY) לשני אנשים. לאדם A (שלא קיבל התערבות חיצונית) יש פחות QALY מאשר לאדם B (שקיבל התערבות). האותיות A ו- B מציינות את קווי הגבול, כאשר ה- QALY עבור A הוא רק השטח הכחול, ה- QALY עבור B הוא השטח הכחול בתוספת האזור החום הנוסף.
שנת חיים מתוקננת לאיכות - Quality-adjusted life year) QALY) הוא מדד לערך התוצאות הבריאותיות של השקעה של המינהל הציבורי.

ה-QALY משמש גורמים שונים בישראל ובמדינות רבות אחרות לשם תיעדוף השקעות בתחומים מגוונים, החל מסל הבריאות וההחלטה אילו פרוצדורות ותרופות ייכנסו לסל, דרך החלטות בנושא השקעות תשתית בבטיחות בדרכים ועוד.

למשל, בבריטניה תעדוף התרופות מבוסס עליו אבל סל התרופות בישראל אינו מתבסס על המדד.

קיימים ארבעה סוגים עיקריים של הערכות כלכליות של טכנולוגיות ברפואה: ניתוח עלות-מועילות, ניתוח מזעור עלויות, ניתוח עלות–יעילות וניתוח עלות-תועלת. ניתוח עלות-תועלת הוא מקרה פרטי של ניתוח עלות-יעילות שבו התוצא נמדד במונחים של שנות חיים מתוקננות לאיכות.<ref></ref>

== חישוב QALY ==
ביסוד החישוב נמצאת ההנחה שבריאות היא פונקציה של אורך חיים ואיכות חיים, והחישוב משלב ערכים אלה למספר אינדקס יחיד. כדי לקבוע QALY, מכפילים את ערך התועלת המשויך למצב בריאותי נתון בשנים שחיו במצב זה.<ref></ref>

שנת חיים בבריאות מושלמת שווה 1 QALY (שנת חיים אחת×1). שנת חיים במצב של בריאות פחות ממושלמת שווה פחות מ-1 QALY; לדוגמה, שנת חיים אחת שחיה במצב עם תועלת 0.5 (למשל מרותק למיטה, שנה אחת×0.5 תועלת) מוקצה 0.5 QALY.

באופן דומה, חצי שנה חיים בבריאות מושלמת שווה ערך ל-0.5 QALY. למוות נקבע ערך של 0 QALY,<ref></ref> ובנסיבות מסוימות ניתן לצבור QALY שליליים כדי לשקף מצבי בריאות הנחשבים "גרועים יותר ממוות".

== שקלול ערכי ה"משקל" בין 0 ל-1 ==
השקלול מבין 0 ל-1 מתבצע באמצעות אחת השיטות המוצעות ב-Journal of Health Economics:<ref></ref>

פסק זמן (TTO): המשיבים מתבקשים לבחור בין הישארות במצב של בריאות לקויה לתקופה מסוימת, או חזרה לבריאות מושלמת עם תוחלת חיים קצרה יותר.

הימור סטנדרטי (SG): המשיבים מתבקשים לבחור בין הישארות במצב של בריאות לקויה לתקופה מסוימת, או בחירת התערבות רפואית שיש לה סיכוי להחזיר אותם לבריאות מושלמת או להרוג אותם.

סולם אנלוגי חזותי (VAS): הנשאלים מתבקשים לדרג מצב של בריאות לקויה בסולם שבין 0 ל-100, כאשר 0 מייצגים מתים ו-100 מייצגים בריאות מושלמת.

לשיטה זו יש יתרון בכך שהיא הכי פשוטה לשם הצגת השאלה אך יחד עם זאת היא הסובייקטיבית ביותר.

דרך נוספת לקבוע את המשקל הקשור למצב בריאותי מסוים היא שימוש במערכות תיאור סטנדרטיות כמו שאלון EQ-5D של קבוצת EuroQol, שמקטלג מצבי בריאות לפי חמישה ממדים: ניידות, טיפול עצמי, פעילויות רגילות (למשל עבודה, לימוד, שיעורי בית או פעילויות פנאי), כאב, אי נוחות וחרדה, דיכאון.<ref></ref>

קיים שימוש בכלי זה בניתוח עלות-תועלת כדי לאמוד את העלות ל-QALY הקשורה להתערבות רפואית.

ניתן להשתמש בפרמטר זה לפיתוח ניתוח עלות-תועלת של כל טיפול. לאחר מכן ניתן להשתמש ביחס עלות-יעילות מצטבר זה (ICER) להקצאת משאבי בריאות, לעיתים קרובות תוך שימוש בגישת סף.<ref></ref>

בבריטניה, המכון הלאומי למצוינות בתחום הבריאות והטיפול, המייעץ לשימוש בטכנולוגיות בריאות בתחום שירות הבריאות הלאומי, השתמש לפחות מ-2013 ב- "£ ל-QALY" כדי להעריך את תועלתן של טכנולוגיות רפואיות.<ref></ref> בצרפת QALY לא שומש.<ref></ref><ref></ref>

== הערות שוליים ==
<div class="mw-content-ltr">

קטגוריה:כלכלת בריאות
קטגוריה:אתיקה רפואית
אדית מרי בראון

אדית מרי בראון (24 במרץ 1864 – 6 בדצמבר 1956) רופאה ומייסדת הקולג' הראשון ללימודי רפואה לנשים באסיה. הייתה חלוצה בהדרכת רופאות ומיילדות בהודו, בשיטות מערביות.

==ביוגרפיה==
מרי בראון נולדה בקאמבריה אשר בצפון מערב אנגליה בשנת 1864 למשפחה בת שבע נפשות והייתה הבת הרביעית מבין חמש אחיות. אביה נפטר בעודה צעירה והמשפחה העתיקה את מגוריה ללונדון, עיר הולדתה של האם.

מרי בראון למדה בבית הספר התיכון קרוידון Croydon High School- בי"ס עצמאי לנערות בדרום לונדון. לאחר מכן המשיכה בלימודיה באוניברסיטת קיימברידג' וסיימה את לימודיה בהצטיינות בשנת 1882. היא הייתה אחת הנשים הראשונות לקבל תואר מצטיינת, אך מאחר שבאותה תקופה אי אפשר היה לקבל תעודה כזו באנגליה, הרי שזו הוענקה לה רק בשנת 1891 באדינבורו. לאחר מכן למדה רפואה בבית הספר לרפואת נשים בלונדון ואדינבורו.

בשנת 1891 נשלחה בראון על ידי האגודה הבפטיסטית המסיונרית בה הייתה פעילה, לבומביי. שם נדהמה לראות את המצב הירוד של הרפואה והבריאות בהודו ונוכחה לדעת שמערכת הרפואה ההודית בעיקר עבור נשים, כגון הכשרת רופאות ומיילדות, ובתי חולים לנשים, נמוכה ברמתה.

בשנת 1893 הוחלט בוועידת נשים מסיונריות שיש צורך בבית ספר לרפואה לנשים שיהיה מסונף לבית חולים לנשים בהודו.

בשנת 1894 פתחה בראון את בית הספר לרפואה לנשים נוצריות, בפנג'אב בצפון הודו, בעיר לודהיאנה במבנה ישן של בית ספר, אותו שכרה בראון באמצעות תרומה בסך 50 ליש"ט מתושבת בריסטול.עם פתיחתו מנה בית הספר ארבעה סטודנטים וארבעה חברי סגל אקדמי.

במשך הזמן הפך המקום למכללה בה למדו סיעוד, רוקחות ומיילדות והוקם בית חולים בן 200 מיטות. המכללה נתמכה על ידי מענקים מפנג'אב וכן מארגוני נשים מלונדון, אדינבורו. גלאזגו, וכן מאוסטרליה, קנדה וניו זילנד.

בשנת 1951, כשמלאו 50 שנה להגעתה של בראון להודו, התרחב בית החולים ומנה 411 רופאים, 143 אחיות, 168 בתי מרקחת וכ-1000 מיילדות. שנה לאחר מכן, ב-1952 פרשה בראון ממשרתה כמנהלת בית החולים ועברה לקשמיר.

בראון נפטרה ב-6 בדצמבר 1956 בעיר סרינגאר שבהודו והיא בת 92.

==פרסים==
פרס "מסדר האימפריה הבריטית" הוענק לבראון בשנת 1932<ref></ref>, וכך הפכה לזכאית להוסיף לפני שמה את התואר "דיים" (Dame).

==פרסומים==
<div class="mw-content-ltr">
*A problem and its solution by Edith Mary Brown, 1909
*With Marian Anderson by Edith Mary Brown,1948
*Meditations, prayers and poems from the Bible of Dr. Edith Mary Brown 1864-1956 by Edith Mary Brown
</div>

==לקריאה נוספת==
<div class="mw-content-ltr">
* Miss Brown's Hospital : the story of the Ludhiana Medical College and Dame Edith Brown, O.B.E., its founder. Francesca French, 1954
* Voice of a Stranger: the stirring story of a woman who blazed a trail of missionary endeavour in India. Ruth Dibble, Ludhiana British Fellowship (England), 1975
</div>

==הערות שוליים==

קטגוריה:בוגרות אוניברסיטת אדינבורו
קטגוריה:בוגרי אוניברסיטת אדינבורו
קטגוריה:רופאות בריטיות
קטגוריה:מיסיונרים
קטגוריה:רופאות המאה ה-19
קטגוריה:בריטיות שנולדו ב-1864
קטגוריה:בריטים שנולדו ב-1864
קטגוריה:בריטיות שנפטרו ב-1956
קטגוריה:בריטים שנפטרו ב-1956
רכס קורט

רכס קורט (באנגלית: Court Ridge) הוא רכס נמוך המכוסה בקרח, בארץ מרי בירד שבאנטארקטיקה.

הרכס משתרע בין הקצה הצפוני של הרי היינס, שברכסי פורד, ונמשך עד מפרץ סלצברגר.

== היסטוריה ==
=== גילוי ומיפוי הרכס ===

הרכס התגלה מהאוויר, בטיסה הצפון-מזרחית שנערכה על ידי אנשי משלחת בירד לחקר אנטארקטיקה, בין ה-15 וה-16 בדצמבר 1934.

=== מקור השם ===

הרכס נקרא על שמו של ארנולד קורט (Arnold Court), שהיה מטאורולוג בבסיס ווסט (West Base), של השירות האנטארקטי של ארצות הברית, בשנים 1939–1941.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:3222 רכס קורט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=123866 רכס קורט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3043&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס קורט] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/court_ridge מחשבון מרחקים - המרחק מרכס קורט לאתרים סמוכים]

== הערות שוליים ==

קורט
קונצ'רטו לכינור של מנדלסון

פליקס מנדלסון-ברתולדי

הקונצ'רטו לכינור במי מינור אופוס 64 הוא הקונצ'רטו השני של המלחין הגרמני פליקס מנדלסון והמוכר יותר. הקונצ'רטו נחשב לאחת היצירות החשובות ביותר ברפרטואר לכינור והוא נוגן על ידי הסולנים הגדולים ביותר בעולם. הקונצ'רטו הוא היצירה התזמורתית הגדולה האחרונה של מנדלסון והוא אחת היצירות החשובות בתולדות המוזיקה הקלאסית.

== כתיבה ==
הקונצ'רטו נכתב במשך שש שנים מ-1838 עד 1844. זוהי יצירה רומנטית לכול דבר הן בתקופה והן בסגנון המוזיקלי שלה. ביצוע הבכורה של היצירה נערך ב-13 במרץ 1845 בעיר לייפציג שבגרמניה והיצירה בוצעה על ידי תזמורת הגוונדהאוס שמנדלסון בעצמו היה המנצח הראשי שלה. היצירה נכתבה לכינור ותזמורת הכוללת שני חלילים, שני אבובים, שני קלרינטים, שני בסונים, שתי קרנות יער, טימפני וסקצית מיתרים.

== מבנה ==
ביצוע ממוצע של היצירה לא עולה על 30 דקות והיא לא נחשבת יצירה ארוכה.

הקונצ'רטו בנוי משלושה פרקים בסדר של מהיר, איטי, מהיר:
# אלגרו מולטו אפסיונאטו – היצירה נפתחת בכניסה כמעט מידית של הכינור בה הוא מציג לנו את הנושא המרכזי, דבר שלא היה נהוג באותה תקופה בקונצ׳רטי אשר לרוב היו נפתחים בהקדמה תזמורתית ארוכה. הפרק הראשון (מי מינור) בנוי בצורת סונטה האופיינית לקונצ׳רטי באותה תקופה. בפעם הראשונה הקדנצה של הקונצ'רטו, אשר נמצאת באמצע הפרק, נכתבת כולה על ידי המלחין ולא מאולתרת על ידי הנגן. הפרק מסתיים בשני אקורדים של התזמורת שאחריהם הבסון מנגן צליל ארוך שגולש אל תוך הפרק השני.
# אנדנטה – הפרק השני (דו מז׳ור) מתחיל בפתיחה קצרה של התזמורת שאחריה הכינור מנגן את הנושא הרגוע של הפרק. הפיתוח של הפרק מגיע בערך באמצע הפרק ונכתב בסולם לה מינור.
# אלגרו נון טרופו, אלגרו מולטו ויואצ'ה – הפרק השלישי (מי מז׳ור) נפתח בהקדמה קצרה של הכינור והתזמורת במי מינור המזכירה את הפרק הראשון. לאחר ההקדמה הכינור מנגן קטע סולו קצר שמתחבר לנושא של הפרק. לפרק יש אופי מאוד קופצני ומהיר ודורש יכולות טכניות גבוהות מהסולן.

==מורשת==
הקונצ'רטו לכינור של מנדלסון השפיע על הקונצ'רטי של הרבה מלחינים אחרים שבאו אחריו. הקונצ'רטו היה הצלחה מידית כבר לאחר ביצוע הבכורה שלו. בסוף המאה ה-19 היצירה כבר הוחשבה כאחד הקונצ'רטי לכינור הטובים ביותר בהיסטוריה. הקונצ'רטו הוא אחת היצירות החשובות והמפורסמות ביותר של מנדלסון בפרט ובתולדות המוזיקה בכלל.
היצירה בוצעה על ידי גדולי הכנרים בעולם והוקלטה עשרות פעמים לאורך ההיסטוריה.

== קישורים חיצוניים ==

* 
* [https://imslp.org/wiki/Violin_Concerto,_Op.64_(Mendelssohn,_Felix) הקונצ'רטו לכינור של מנדלסון במי מינור (אופוס 64)], באתר פרויקט ספריית התווים הבינלאומי 
* מת'יו לורנזון, [https://www.abc.net.au/classic/features/deep-listen:-mendelssohns-violin-concerto-in-e-minor/9791758 Deep Listen: Mendelssohn Violin Concerto in E minor], באתר ABC, 30 במאי 2018 

== הערות שוליים ==

קטגוריה:יצירות מאת פליקס מנדלסון
קטגוריה:קונצ'רטי
קטגוריה:יצירות לכינור
Trio of Doom

Trio of Doom (בתרגום חופשי: שלישיית האבדון) הייתה שלישיית ג'אז-פיוז'ן קצרת ימים, סופרגרופ שהורכב מהגיטריסט ג'ון מקלפלין, הבסיסט ג'אקו פסטוריוס והמתופף טוני ויליאמס.<ref></ref>
== היסטוריה ==
ההרכב נוצר בעידוד קולומביה רקורדס בשנת 1979 כדי לנגן בפסטיבל הוואנה ג'אם בקובה לצד בילי ג'ואל, קריס קריסטופרסון, ריטה קולידג' ואחרים.

ההופעה החיה היחידה שלהם התקיימה ב-3 במרץ 1979 והיא הוקלטה בסרט תיעודי של ארנסטו חואן קסטלנוס בשם Havana Jam '79 .<ref></ref>

ב-8 במרץ 1979, ההרכב התכנס מחדש בניו יורק כדי להקליט את השירים שניגנו בהופעה החיה,<ref></ref><ref name="auto"></ref> אך ויכוח שפרץ בין פסטוריוס לבין ויליאמס הביא להתפרקות ההרכב.<ref></ref>

אלבום המתעד את ההופעה הופץ ב-26 ביוני 2007 תחת Legacy Recordings ובו חמש רצועות מההופעה בהוואנה ג'אם וחמש רצועות שהוקלטו באולפן.

== Trio of Doom (אלבום) ==
===רשימת הקטעים===
# "Drum Improvisation" (Tony Williams) – 2:46
# "Dark Prince" (John McLaughlin) – 6:36
# "Continuum" (Jaco Pastorius) – 5:11
# "Para Oriente" (Tony Williams) – 5:42
# "Are You the One? Are You the One?" (John McLaughlin) – 4:51
# "Dark Prince" (John McLaughlin) – 4:11
# "Continuum" (Jaco Pastorius) – 3:49
# "Para Oriente" (alternate take one) (Tony Williams) – 1:05
# "Para Oriente" (alternate take two) (Tony Williams) – 0:20
# "Para Oriente" (Tony Williams) – 5:28

רצועות 1–5 הוקלטו ב-3 במרץ 1979 בתיאטרון קארל מארקס, הוואנה, קובה. רצועות 6–10 הוקלטו ב-8 במרץ 1979 באולפני CBS, ניו יורק.

==קישורים חיצוניים==

== הערות שוליים ==

קטגוריה:להקות אמריקאיות
קטגוריה:הרכבי ג'אז
קטגוריה:שלישיות מוזיקליות
החלפת מפרק כתף

צילום רנטגן של תותב בכתף
החלפת מפרק כתף (באנגלית: Shoulder replacement) הוא הליך כירורגי בו מוחלף מפרק הכתף כולו או חלקו בתותב. ניתוח החלפת מפרקים שכזה נערך בדרך כלל כדי להקל על כאבי מפרקים או לתקן נזק פיזי קשה למפרקים<ref></ref>. ניתוח להחלפת כתף הוא אפשרות לטיפול בדלקת פרקים קשה במפרק הכתף. דלקת פרקים היא מצב המשפיע על סחוס המפרקים. כאשר רקמת הסחוס נשחקת, הרקמה שבין העצמות הולכת לאיבוד. כשזה קורה, מתפתחת דלקת מפרקים מסוג עצם-על-עצם. דלקת מפרקים קשה בכתף כואבת, ועלולה לגרום להגבלת תנועה. ניהול דלקות הפרקים יתבצע לרוב תחילה על ידי פיזיותרפיה ונוגדי דלקת שאינם סטרואידים. בנוסף, זריקות קורטיקוסטרואידים תוך מפרקיים (הזרקה לחלל המפרק) היא אפשרות פופולרית ושמרנית נוספת הקיימת<ref name=":1"></ref><ref name=":2"></ref>. אם כל אפשרויות הטיפול השמרניות שאינן כירורגיות נכשלות וכאבים משפיעים על איכות החיים, סביר להניח שתבוצע החלפת כתף<ref></ref><ref></ref>. טיפולים שמרניים מועדפים כדרך טיפול ראשונית ממגוון סיבות. מלבד הסכנות הרגילות שבניתוחים, כמו זיהומים, החלפת כתף עלולה לגרום למגוון סיבוכים, כולל קרע שרירי מסובבי הכתף וחוסר יציבות של מפרק הכתף. עם זאת, למרות סיכונים אלה, החלפת כתף בעלת שיעור סיבוכים נמוך, אשר בהתאם לסוג הניתוח, מתקרב ל-5% בלבד<ref>http://www.jbjs.org/article.aspx?Volume=78&page=603</ref>.

הרדמה אזורית וכללית הן שתי שיטות בהן ניתן להשתמש בעת ביצוע החלפת כתף. היתרונות בשימוש בהרדמה אזורית על פני הרדמה כללית כוללים פחות דימומים במהלך הניתוח, הרפיית שרירים מוגברת, זמן קצר יותר בחדר התאוששות ובאשפוז, ירידה בשימוש באופיואידים והימנעות מתופעות לוואי של הרדמה כללית<ref name=":3"></ref>. בניתוחי כתף מסורתיים הגישה מתחילה בהפרדת שריר הדלתא ושרירי החזה, מה שמקל על הגישה אל מפרק הכתף ומהווה מעבר חופשי מעצבים. מפרק הכתף מכוסה בתחילה על ידי שרירי מסובבי הכתף וקפסולת המפרק. בדרך כלל שריר אחד מבין מסובבי הכתף נחתך כדי לאפשר גישה ישירה למפרק הכתף. בנקודה זו, המנתח יכול להסיר את החלקים המפרקיים ואז לאבטח את התותבים בתוך המפרק<ref name=":4"></ref>. ניתן להשתמש בחומרים שונים להכנת התותב, אולם הוא לרוב מורכב מכדור מתכת המסתובב בתוך שקע פוליאתילן. כדור המתכת תופס את מקומו של ראש עצם הזרוע של המטופל ומעוגן באמצעות גזע המוחדר במורד עצם הזרוע. שקע פוליאתילן ממוקם מעל מפרק הכתף של המטופל והוא בדרך כלל מאובטח לעצם שמסביב באמצעות מלט. ההתקדמות האחרונה בתחום הטכנולוגיה הובילה להתפתחות של תחליפים ללא גזע וגם ללא מלט<ref></ref>.

== קישורים חיצוניים ==

* [https://www.tasmc.org.il/Operations/Pages/ShoulderReplacement.aspx ניתוח להחלפת מפרק כתף], באתר בית החולים איכילוב
* [https://www.medico.co.il/אורתופדיה/ניתוח-החלפת-כתף/ ניתוח החלפת כתף], באתר Medico

==הערות שוליים==

קטגוריה:אורתופדיה: פעולות כירורגיות
קטגוריה:מפרקים
קטגוריה:כתף
מדומע

מדומע הוא תערובת של פירות תרומה בפירות אחרים שאינם תרומה (פירות חולין).

עבור מי שאינו כהן, תרומה נחשבת לאיסור אכילה. מפני חשיבותה של התרומה, חכמים קבעו שבמקרה בו התערבה תרומה עם שאר אוכלים מותרים מאותו הסוג, לא מספיק רוב של מזון היתר כנגד התרומה, וגם לא ביטול בשישים, אלא נדרש שיהיה בחולין פי 100 מכמות התרומה.
==כשאין מאה בחולין כנגד התרומה==
כאשר התערבה התרומה עם פחות ממאה כנגדה הכל נקרא מדומע ואסור באכילה. את המדומע ניתן למכור לכהן במחיר זול (מכיוון שהתערובת מותרת רק לכהנים שוויה פחות משווי פירות חולין מאותו הסוג) חוץ משווי מה שנפל, שכן הוא שייך לכהן. כאשר המאכלים המעורבבים אינם מאותו סוג, הכל נאסר רק אם התרומה נותנת טעם בשאר המאכלים. כל סוגי התרומה מצטרפים אחד עם השני ונחשבים כדבר אחד, לדוגמה: תמר מתרומה גדולה ותמר של ביכורים שהתערבו בתמרים אחרים, נדרשים מאתיים תמרים של חולין כדי לבטלם. טעם חומרה זו שהחמירו חכמים בתרומה, שהביטול הוא במאה, ולא בששים כמו איסורי אכילה אחרים, נלמד מתרומת מעשר שאף על פי שהיא רק אחד ממאה, היא אוסרת את כל התבואה עד שמפרישים אותה, ולכן בכל התרומות ישמר אותו היחס.
בביכורים ישנו דין מיוחד שכאשר התערבב הפרי בירושלים, גם אם יש פי מאה מהם באותו המאכל, הכל נאסר לזרים משום שעשאום חכמים כדבר שיש לו מתירין.

==כשיש מאה בחולין כנגד התרומה==
כאשר יש בפירות בחולין מאה ויותר כנגד התרומה, התערובת כולה מותרת באכילה למי שאינו כהן, אלא שעליו להרים ממנה פירות כשיעור התרומה שנפלה ולתת אותם לכהן.

==דעות התנאים בשיעור הנדרש לביטול==
במשנה מובאות שלוש דעות תנאים לגבי השיעור הנדרש לכך שהתרומה תהיה בטלה בחולין:
*לשיטת שיטת רבי אליעזר, שהלכה כמותה, הביטול הוא במאה ואחד.
*לשיטת רבי יהושע הביטול הוא במאה ועוד כל שהוא.
*לשיטת רבי יוסי בן משולם הביטול הוא במאה ועוד 1/6.
==הערות שוליים==

קטגוריה:כשרות
קטגוריה:הלכות תערובות
קטגוריה:תרומות ומעשרות
אריסטיד זוגבו

אריסטיד בנואה זוגבו (בצרפתית: Aristide Benoît Zogbo; נולד ב-30 בדצמבר 1981) הוא כדורגלן עבר איבוארי ששיחק בעמדת השוער.

==קריירת מועדונים==
זוגבו התחיל את הקריירה שלו בקבוצת הנוער של עיסייה ואזי, ואף שיחק בקבוצה הבוגרת עד שנת .

בשנת , זוגבו חתם באיתיחאד אל שורטה מהליגה המצרית השנייה, שנוסדה שנתיים קודם לכן. בעונתו הראשונה, היה שותף לעליה של קבוצתו לליגת העל המצרית לראשונה בתולדותיה.

ב-3 בספטמבר 2009, זוגבו חתם במכבי נתניה מליגת העל לעונה אחת עם אופציה לעונה נוספת. ב-17 באוקטובר 2009 זוגבו ערך את הופעת הבכורה שלו בקבוצה בניצחון 0–3 נגד מכבי פתח תקווה. זוגבו, היה השוער הראשון של קבוצתו עד למחזור ה-28, למעט 6 משחקים באמצע העונה מהם נעדר, עקב השתתפותו בגביע אפריקה לאומות 2010. בסיום העונה, נתניה לא ממשה את האופציה על השוער והוא שוחרר.

בשנת , זוגבו חזר למולדתו וחתם בבינגרוויל, בה שיחק שנה וחצי ולאחר מכן לא זכה לחזור לשחק כדורגל.

==קריירה בין-לאומית==
ב-24 במאי 2008, זוגבו ערך את הופעת הבכורה שלו בנבחרת חוף השנהב בהפסד 0–1 ל. זוגבו, השתתף עם הנבחרת בגביע אפריקה לאומות 2010 ובמונדיאל 2010.

==תארים==
; עיסייה ואזי
*הגביע האיבוארי: 

==קישורים חיצוניים==

קטגוריה:כדורגלנים מחוף השנהב
קטגוריה:שוערי כדורגל
קטגוריה:אביג'אן: כדורגלנים
קטגוריה:כדורגלני מכבי נתניה
קטגוריה:כדורגלני נבחרת חוף השנהב
קטגוריה:כדורגלנים זרים בישראל
קטגוריה:ספורטאים זרים במצרים
קטגוריה:ספורטאים איבוארים בישראל
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2010
קטגוריה:איבוארים שנולדו ב-1981
ליאנדרו בולמארו

ליאנדרו ניקולס בולמארו (בספרדית: Leandro Nicolás Bolmaro; נולד ב-11 בספטמבר 2000) הוא כדורסלן ארגנטינאי, בעל אזרחות איטלקית, המשחק בקבוצת באיירן מינכן מליגת העל הגרמנית.

==קריירה מקצועית==
===באיה בלנקה===
בולמארו נולד וגדל בעיר לאס וריאס אשר בפרובינציית קורדובה בארגנטינה. בשנת 2017, בעודו בן 16, החל לשחק עבור קבוצת באיה בלנקה מליגת העל הארגנטינאית, וב-23 משחקיו בקבוצה קלע 2.0 נקודות בממוצע למשחק.

באפריל 2018 זומן להשתתף במשחק נייקי הופ סאמיט, כשחקן "נבחרת העולם". במשחק עצמו שותף לכ-10 דקות, וקלע 6 נקודות.

===ברצלונה===
לקראת עונת 2018/2019 עבר לשחק בקבוצת ברצלונה הספרדית. באותה עונה שיחק עבור קבוצת הבת של המועדון, "ברצלונה B", אשר השתתפה בליגה הספרדית השנייה, וב-33 משחקיו קלע 10.4 נקודות ומסר 2.7 אסיסטים בממוצע למשחק. בעונה העוקבת שיחק לסירוגין בקבוצת הבוגרים ובקבוצת הבת; בתקופתו עם ברצלונה B בליגה הספרדית השלישית קלע בולמארו 14.9 נקודות למשחק, וכשחקן הקבוצה הבוגרת קלע 5.1 נקודות למשחק בליגת העל הספרדית ו-1.8 נקודות למשחק ביורוליג.

באוגוסט 2020 חתם בקבוצה על הארכת חוזה, על אף שהעמיד את עצמו לבחירה בדראפט ה-NBA{{כ}} 2020. במשחק הרביעי של עונת 2020/2021 בליגת העל הספרדית, ב-20 באוקטובר 2020, הצטיין מול קבוצת גיפוזקואה עם שיא קריירה של 10 אסיסטים. לאורך אותה עונה רשם ממוצעים של 4.7 נקודות ו-1.6 אסיסטים למשחק בליגה הספרדית וביורוליג.

===מינסוטה טימברוולבס===
בדראפט ה-NBA{{כ}} 2020 נבחר בולמארו בבחירה ה-23 על ידי ניו יורק ניקס, ומיד הועבר בטרייד למינסוטה טימברוולבס. כשנה לאחר מכן, בספטמבר 2021, עזב את ברצלונה וחתם על חוזה במינסוטה.

==סטטיסטיקות הקריירה==
===ביורוליג===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! % לשתיים !! % לשלוש !! % מהעונשין !! ריבאונדים !! אסיסטים !! חטיפות !! חסימות !! נקודות
|-
| 
| ברצלונה
| 6 || 1 || 9.2 || 0.286 || 0.000 || 1.000 || 0.8 || 2.3 || 1.0 || 0.0 || 1.8
|- style="background-color:#80BFFF; font-weight:bold;"
| קריירה
|
| 6 || 1 || 9.2 || 0.286 || 0.000 || 1.000 || 0.8 || 2.3 || 1.0 || 0.0 || 1.8
|}

===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| מינסוטה	|| 35 || 2 || 6.9 || 0.315 || 0.278 || 0.846 || 1.2 || 0.6 || 0.2 || 0.0 || 1.4
|- style="background-color: #EFEFEF;"		|| 
| 	|| יוטה	|| 14 || 0 || 4.9 || 0.150 || 0.000 || 0.000 || 0.5 || 0.5 || 0.2 || 0.1 || 0.4
|- style="background-color:#80BFFF; font-weight:bold;"		|| 
| קריירה || 		|| 49 || 2 || 6.3 || 0.270 || 0.227 || 0.846 || 1.0 || 0.6 || 0.2 || 0.0 || 1.1
|}

==קישורים חיצוניים==

* 

==הערות שוליים==

קטגוריה:כדורסלני ברצלונה
קטגוריה:כדורסלני מינסוטה טימברוולבס
קטגוריה:כדורסלנים איטלקים
קטגוריה:כדורסלנים ארגנטינאים
קטגוריה:בחירות דראפט של ניו יורק ניקס
קטגוריה:כדורסלני נבחרת ארגנטינה
קטגוריה:ארגנטינאים שנולדו ב-2000
קטגוריה:איטלקים שנולדו ב-2000
קטגוריה:כדורסלנים ארגנטינאים באולימפיאדת טוקיו (2020)
בנטון (אי, אנטארקטיקה)

האי בנטון (באנגלית: Benton Island) הוא אי מכוסה קרח, הממוקם בארכיפלג מרשל, למול חופי ארץ מרי בירד, שבאנטארקטיקה.

האי ממוקם 9 קילומטרים צפונית-מערבית מהאי נולן.

אורכו של האי 7 קילומטרים.

== היסטוריה ==
=== גילוי ומיפוי האי ===

האי מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1965.

=== מקור השם ===

שמו של האי ניתן לו על ידי הוועדה המייעצת לשמות אנטארקטיים (US-ACAN).

האי נקרא על שמו של ויליאם ט. בנטון (William T. Benton), מצי ארצות הברית, שהיה מלח באוניית צי ארצות הברית גליישר (USS Glacier), אשר סיירה לאורך חוף זה של ארץ מרי בירד בעונת המחקר (הקיץ האנטארקטי) 1961–1962.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:1253 האי בנטון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=122430 האי בנטון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1197&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי בנטון] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=1253&fid=antgeo_102 תצלום לוויין של אזור האי בנטון]
* [https://mapcarta.com/25593644 מפת אזור האי בנטון]
* [https://marineregions.org/gazetteer.php?p=details&id=9530 האי בנטון] באתר marineregions
* [https://www.meteoblue.com/en/weather/current/benton-island_antarctica_6623983 מזג אוויר נוכחי מעודכן באי בנטון]
** [https://www.meteoblue.com/en/weather/14-days/benton-island_antarctica_6623983 תחזית מזג אוויר עדכנית ארוכת טווח עבור האי בנטון]
** [https://www.meteoblue.com/en/weather/archive/yearcomparison/benton-island_antarctica_6623983 סטטיסטיקות מזג אוויר ונתוני מזג אוויר היסטוריים עבור האי בנטון]

== הערות שוליים ==

בנטון
ת'ואוד (אי)

האי ת'ואוד (באנגלית: Thode Island) הוא אי מכוסה קרח, הממוקם בארכיפלג מרשל, למול חופי ארץ מרי בירד, שבאנטארקטיקה.

האי ממוקם 1.9 קילומטרים צפונית מערבית לאי בנטון, ו-9.3 קילומטרים ממזרח לאי פשבישבסקי.

== היסטוריה ==
=== גילוי ומיפוי האי ===

האי מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1965.

=== מקור השם ===

שמו של האי ניתן לו על ידי הוועדה המייעצת לשמות אנטארקטיים (US-ACAN).

האי נקרא על שמו של ג'ורג' סי. ת'ואוד (George C. Thode), טכנאי אלקטרוניקה ומטאורולוג בתחנת בירד בשנת 1968.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:15188 האי ת'ואוד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=14607&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי ת'ואוד] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=15188&fid=antgeo_123 תצלום לוויין של אזור האי ת'ואוד]
* [https://mapcarta.com/25598946 מפת אזור האי ת'ואוד]
* [https://www.marineregions.org/gazetteer.php?p=details&id=13732 האי ת'ואוד] באתר marineregions
* [http://distancebetween.info/thode_island מחשבון מרחקים - מרחק מהאי ת'ואוד לאתרים סמוכים]
* [https://www.meteoblue.com/en/weather/current/thode-island_antarctica_6626634 מזג אוויר נוכחי מעודכן באי ת'ואוד]
** [https://www.meteoblue.com/en/weather/14-days/thode-island_antarctica_6626634 תחזית מזג אוויר עדכנית ארוכת טווח עבור האי ת'ואוד]
** [https://www.meteoblue.com/en/weather/archive/yearcomparison/thode-island_antarctica_6626634 סטטיסטיקות מזג אוויר ונתוני מזג אוויר היסטוריים עבור האי ת'ואוד]

== הערות שוליים ==

ת'ואוד
מלכת דלעת

[[פסטיבל הדלעת בארנסוויל]]
מלכת דלעת (באנגלית: Pumpkin queen) עשויה להיות דמות בדיונית או אדם אמיתי, המזוהה עם מגוון תחרויות יופי שנערכות באמריקה הצפונית מדי שנה בליל כל הקדושים.

מופעי דלעת ופסטיבלים במדינות אמריקאיות שונות כוללים תחרויות לקביעת "מלכת הדלעת" שלהם.

== פסטיבלים ומופעים מרכזיים ==
מופע הדלעת של סירקוויל, הוא מופע הדלעת העתיק ביותר. הוא תחרות בו מוענק התואר "מלכת דלעת" והוא נערך מדי שנה מאז 1903 (למעט 1917 במהלך מלחמת העולם הראשונה, ושנת 2020 בעקבות מגפת הקורונה).<ref></ref><ref></ref><ref></ref>

מופעי דלעת ופסטיבלים בולטים אחרים במהלכם מוענק התואר "מלכת דלעת" הם:
* מפגש פמפקין-פסט (2003–2006)<ref></ref><ref></ref>
* קציר הדלעת הדנברי (1966)<ref></ref>
* פסטיבל דלעת האנטסבורג, 2006: פסטיבל דלעת האנטסבורג קווינס<ref></ref><ref></ref>
* פסטיבל הדלעת בארנסוויל (1964–2006)<ref></ref><ref></ref><ref></ref>
* מופע הדלעת של ברדפורד (2006-)<ref></ref>
* פסטיבל נסיכת דלעת התה של ליל כל הקדושים (1971–2006)<ref></ref>
*פסטיבל דלעת התקווה הלאומי האביבי<ref></ref>
* מופע הדלעת של ורסאי (1902–2005)<ref></ref>
* פסטיבל הדלעת במערב וירג'יניה (1985–2006)<ref></ref>
* פסטיבל הדלעת של טיוגה (2006)<ref></ref>

==קישורים חיצוניים==

== הערות שוליים ==

קטגוריה:אוהיו: תרבות
קטגוריה:ארצות הברית: תחרויות יופי
קטגוריה:אירועי ליל כל הקדושים
עיד איל-בורברה

עיד איל-בורברה (בערבית: عيد البربارة) הוא חג שנחגג מדי שנה ב-4 בדצמבר (על פי הלוח השנה הגרגוריאני), ב-17 בדצמבר (על פי הלוח השנה היוליאני).<ref></ref><ref name=":0"></ref><ref></ref> החג מצוין על ידי ערבים נוצרים שגרים לבנון, סוריה, ירדן והרשות הפלסטינית, וטורקיה ובחלקים נוספים בלבנט.<ref name=":0" />

חגיגתו של החג חולקת אלמנטים רבים עם ליל כל הקדושים וזאת על אף היותו העובדה עיד איל-בורברה ציון עוד לפני ליל הקדושים.

באופן מסורתי, מבוגרים וילדים לבושים בתחפושת ומסתובבים ברחבי הכפרים ואף רוקדים במקביל, כמו כן על פי המסורת לכל בית אשר מגיעים עליו אנשים בעלי הבית מציעים להם אוכל שהוכן במיוחד לאותה סעודה (ולפעמים גם כסף). הוא נחגג לכבוד הקדושה הנוצרית, ברברה הקדושה. האמונה הכללית בקרב הנוצרים הלבנונים היא שברברה הקדושה התחפשה לדמויות רבות ושונות כדי לחמוק מהרומאים שרודפים אותה.<ref></ref>

== מסורות אשר מזוהות עם החג ==
האוכל המסורתי המזוהה עם החג הוא זה הוא בורברה, תבשיל חיטה עם קשקושים שמכיל לעיתים גם צימוקים, אניס וסוכר. המאכל מוצע לילדים שעוברים מבית אחד לבית בתחפושות.<ref></ref>

נוהג זה היה נפוץ בלבנון, בסיפור על ברברה הקדושה מסופר כי ככל הנראה היא ניצלה בדרך נס בעת שנמלטה לאחר שרדפו אחריה ושהיא עברה בין שדות חיטה שגדלו מיד על מנת לכסות את עקבותיה.<ref name=":1"></ref>

נס זה נחגג באופן סמלי על ידי הנבטת זרעי חיטה (או אפונה, גרגרי שעורה, שעועית, עדשים וכו') בצמר גפן ביום החג של סנט ברברה. הזרעים נובטים וגדלים לגובה של 15 סנטימטר במועד חג המולד, כאשר הזרעים משמשים לקישוט סצנת המולד המונחים בדרך כלל מתחת לעץ חג המולד.<ref name=":1" />

== קישורים חיצוניים ==

== הערות שוליים ==

קטגוריה:אירועים בחודש דצמבר
קטגוריה:מועדים נוצריים
קטגוריה:נוצרים מזרח תיכוניים
קטגוריה:אירועי ליל כל הקדושים
מצעד הנשמות האבודות

המשתתפים שורפים באופן סמלי את הפחד שלהם במצעד הנשמות האבודות, 2002
ריקוד בשילוב אש, במצעד הנשמות האבודות, 2002
מצעד הנשמות האבודות (באנגלית: Parade of Lost Souls) הוא אירוע שנתי שנחגג בוונקובר, קנדה ומאורגן על ידי קברט העציצים הדאסטי<ref></ref><ref></ref>. האירוע מתרחש במזרח ונקובר, במקום סודי שנחשף ערב לפני המאורע עצמו. הוא קורה בשבת הקרובה ביותר לליל כל הקדושים של כל אותה השנה.

למרות שמדובר באירוע שנתי, הוא לא התרחש בשנת 2005 בגלל חששות לוגיסטיים.

== היסטוריה ==
האירוע נקרא במקור "מסיבת הנשמות האבודות" או "המסיבה של הנשמות האבודות" (באנגלית: "The Party of the Lost Souls"), ביוזמת הארגון "חלומות ציבוריים", בהנחייתה של המנהלת האמנותית והמייסדת, [http://paulajardine.com/parade.htm פאולה ג'רדין]. בהמשך, שונה שמו למצעד הנשמות האבודות.

קהילת גרנדוויו-וודלנד משתתפת בקישוט ובניקוי האירוע ולעיתים לוקחת חלק פעיל באירוע עצמו כשהוא מתרחש. כמו כן, נהוג כי המשתתפים באירוע מתלבשים בתחפושות ליל כל הקדושים, מביאים ג'ק-או-לנטרן או פנסים ובונים מקדשים בפארק גרנדוויו.

== מנהגים ==
באירוע נוהגים המשתתפים לקיים שלל מנהגים שונים, כמו לבישת תחפושות של ליל כל הקדושים והבאת ציוד שקשור לחג עצמו. בין היתר, ישנו מנהג בו המשתתפים שורפים את הפחדים שלהם באמצעות שרפה של חפצים שונים המדמים את הפחד שלהם לכאורה והשלכתם לתוך האש.

==קישורים חיצוניים==

== הערות שוליים ==

קטגוריה:ונקובר
קטגוריה:אירועי ליל כל הקדושים
קטגוריה:קנדה: תרבות
Jealous of the Angels

"Jealous of the Angels" הוא סינגל של הזמרת-יוצרת האמריקאית ג'ן בוסטיק. השיר, שיצא ב-11 ביוני 2011, נכתב והולחן על ידי ג'ן בוסטיק, בארט ירציאן, זכרי רנקוויסט וג'ימי פורצ'ן. השיר הופיע לראשונה במיני-האלבום Change,<ref name="TheMusicPress"></ref> ובהמשך באלבומה, Jealous.<ref></ref><ref></ref> השיר הגיע למקום הראשון במצעד הזמרים והכותבים בבריטניה ולמקום הראשון במצעד iTunes Music בבריטניה. השיר זכה בחמישה פרסים בטקס פרסי האגודה למוזיקה קאנטרית לשנת 2012.<ref name="SongSpace"></ref>

== רקע וכתיבה ==
השיר נכתב כמחווה ובהשראת אביה, ג'יימס רגן בוסטיק, מוזיקאי שנהרג בתאונת דרכים כשג'ן הייתה בת עשר.<ref name="bcma"></ref> מותו של אביה, השפיע מאוד על החלטותיה של בוסטיק להיות מוזיקאית. 

== הצלחה מסחרית ==
"Jealous of the Angels", שיר שנכתב בהשראת אביה, קיבל הצלחה מסחרית לאחר ששודר בתוכנית הרדיו של שדרן הרדיו סיימון בייטס , Simon Bates at Breakfast , ב-14 במאי 2012.<ref></ref><ref></ref> לאחר השידור, השיר היה מבין עשרת השירים המובילים ביותר בתחנה באותו שבוע, וקיבל למעלה מ-2 מיליון צפיות בווידאו קליפ שהועלה ליוטיוב. השיר נשמע גם ברשתות רדיו אחרות בבריטניה, כולל ב-BBC Radio 2.<ref></ref><ref></ref> בנוסף, השיר התווסף גם לפלייליסט של ה-BBC Radio 1.<ref></ref>

== וידאו קליפ ==
בוסטיק פרסמה וידאו קליפ סנטימנטלי של השיר בערוץ היוטיוב שלה. הווידאו קליפ מציג את בוסטיק שרה ומנגנת סולו על הפסנתר שלה, יחד עם גלישה באלבום התמונות המשפחתי ובמזכרות, ואז כותבת מכתב לאביה המת. הווידאו קליפ מסתיים בכך שהיא מבקרת בקבר אביה ומניחה מספר פרחים ואת המכתב המופנה ל"אבא" עם המשפט שעל המצבה שאומר: "בוסטיק, ג'יימס רגן, 18 במאי 1940 – 16 בפברואר 1996".<ref></ref>

== גרסאות כיסוי ==
השיר קיבל מספר גרסאות כיסוי, כולל זו של המוזיקאית דונה טגארט ב-2014 בליווי וידאו קליפ.<ref></ref> היא ביצעה את השיר בשידור חי בתוכנית הטלוויזיה The Late Late Show ב-RTÉ One באוקטובר 2016 ובמהלך פרסי מוזיקת הקאנטרי של האיריש פוסט בספטמבר 2018.

השיר כוסה גם על ידי זמר הקאנטרי הבריטי-אירי, נתן קרטר , שנכלל באלבומו מ-2017, Livin' the Dream.<ref></ref>

השיר כוסה גם על ידי הזמרת הוולשית, קתרין ג'נקינס , שיצא ב-30 בנובמבר 2018, באלבומה Guiding Light. השיר גם לווה על ידי וידאו קליפ, שהועלה לערוץ היוטיוב שלה.<ref></ref> היא גם הוציאה קטעי וידאו קליפ נוספים של השיר בליווי מקהלת הילדים Grief Encounter.<ref></ref>

== קישורים חיצוניים ==

== הערות שוליים ==

קטגוריה:סינגלים מ-2014
קטגוריה:סינגלים מ-2017
קטגוריה:סינגלים מ-2018
קטגוריה:שירים באנגלית
קטגוריה:שירים על מלאכים
קטגוריה:שירי מוזיקת קאנטרי אמריקאיים
ביורן צד-ברזל

ביורן צד-ברזל (בנורדית עתיקה: Bjǫrn Járnsíð; באנגלית: Björn Ironside; באיסלנדית: Björn Járnsíða; בשוודית: Björn Järnsida; בדנית: Bjørn Jernside; בלטינית של ימי הביניים: Bier Costae ferreae) היה שליט ויקינגי נורדי ומלך אגדי של שוודיה. לפי ההיסטוריה הסקנדינבית המשולבת עם פרטים מסאגות ואגדות עם שוודיות, דניות, נורווגיות, אנגליות ואיסלנדיות של המאה ה-12 וה-13, ועל פי רוב המקורות ביורן היה בנם הבכור של מלך הוויקינגים האגדי רגנאר לודברוק ואשתו אסלוג, אם כי לפי מקורות אחרים היה בנה של אשתו הראשונה לגרטה, כפי שמתואר בסדרת הטלוויזיה ויקינגים.

הוא חי במאה ה-9 ומתוארך בין השנים 835 ל-906 לספירה. מספרים כי ביורן צד-ברזל היה השליט הראשון משושלת מונסו מייסדת בית המלוכה השוודי וצאצאיו היו למלכים הראשונים של ממלכת שוודיה הגדולה.

==קישורים חיצוניים==

* 
* 

==הערות שוליים==

קטגוריה:ויקינגים
סתיו מסוכן

"סתיו מסוכן" הוא שיר שכתב יהונתן גפן, והלחין וביצע דויד ברוזה. השיר יצא לאור בשנת 1994.

==רקע==
השיר נכלל באלבום "החומרים שמהם עשויה האהבה" שאת רוב שיריו כתב יהונתן גפן. השיר היה מהבולטים באלבום.

במצעד הפזמונים העברי השנתי של רשת ג' לשנת תשנ"ה (1995) דורג השיר במקום ה-26.

בשנת 2015 יצא השיר כסינגל בביצוע של ברוזה עם התזמורת האנדלוסית הישראלית כחלק מאלבום משותף שלהם.

==קישורים חיצוניים==

==הערות שוליים==

קטגוריה:שירי 1994
קטגוריה:שירי דויד ברוזה
קטגוריה:שירים בעברית
קטגוריה:שירים שנכתבו על ידי יהונתן גפן
סתיו
קטגוריה:סינגלים בהוצאת NMC יונייטד אנטרטיינמנט
מרי מוסר

מרי מוסר (באנגלית: Mary Moser; 27 באוקטובר 1744 – 2 במאי 1819) הייתה ציירת אנגלייה ואחת האמניות הנשים המפורסמות ביותר בבריטניה. אחת משתי החברות המייסדות היחידות של האקדמיה המלכותית לאמנויות בשנת 1768 (יחד עם אנג'ליקה קאופמן). היא ציירה דיוקנאות, אך התפרסמה במיוחד בזכות ציורי הפרחים.

== ביוגרפיה וקריירה ==
מוסר ילידת לונדון. היא הוכשרה על ידי אביה, ג'ורג' מיכאל מוסר (1706–1783), שהיה אמן יליד שווייץ שהתמחה באמייל וכישרונותיה ניכרו כבר בגיל צעיר. היא זכתה במדליה הראשונה לאמנות בגיל 14,<ref></ref> והציגה באופן קבוע בתערוכות - ציורי זרי פרחים, וציורים היסטוריים מזדמנים. אולם עשר שנים לאחר מכן, הרצון להכרה מקצועית הביא אותה להצטרף אל 35 אמנים אחרים (כולל אביה) להקמת האקדמיה המלכותית, ועם אנג'ליקה קאופמן לקחה תפקיד פעיל בהליכי ההקמה.<ref></ref>

בציור הפורטרט הקבוצתי מאת יוהאן זופני, "האקדמאים של האקדמיה המלכותית" (1771-72; אוסף מלכותי, לונדון), מוצגים חברים שנאספו סביב מודל גברי בעירום בתקופה בה נשים הוצאו מהכשרה כזו על מנת להגן על צניעותן. כדי שמוסר וקופמן תוכלנה להיכלל בתמונה, הוסיף אותן זופני כפורטרטים שנתלו על הקיר.

ג'ורג' רומני צייר דיוקן של מוסר בעבודה על טבע דומם (בערך 1770), שנרכש על ידי הגלריה הלאומית לפורטרטים (לונדון) בשנת 2003.<ref></ref>

בשנות ה-90 של המאה ה-18 קיבלה מוסר עבודה יוקרתית, שהכניסה לה מעל 900 לירות שטרלינג, מהמלכה שרלוט על מנת להשלים תוכנית דקורטיבית פרחונית עבור חדר בבית פרוגמור בווינדזור, ברקשייר. עבודה זו הייתה אחת העבודות המקצועיות האחרונות שלה.

לאחר הנישואין לקפטן יו לויד ב־23 באוקטובר 1793, היא פרשה לגמלאות והחלה להציג כחובבנית תחת שם הנישואים. היא המשיכה להופיע באקדמיה המלכותית עד 1802.

בתקופה זו ניהלה מוסר רומן גלוי עם ריצ'רד קוסוויי, שהיה בנפרד מאשתו מריה. מוסר נסעה איתו במשך שישה חודשים בסיור רישומים בשנת 1793. במחברותיו הוא כתב "הצהרות שטופות זימה" וערך "השוואות פוגעות בינה לבין גברת קוסוויי", ורמז שהיא מגיבה הרבה יותר מינית מאשתו.

מוסר נפטרה בלונדון, ב־2 במאי 1819, ונקברה לצד בעלה בבית העלמין קנזינגטון.<ref></ref>

לאחר מותה, לא נבחרו נשים נוספות כחברות מלאות באקדמיה עד דיים לורה נייט בשנת 1936.

==קישורים חיצוניים==

== גלריה ==
<gallery mode="packed" heights="180">
File:Mary Moser (1744-1819) - A Bunch of Flowers - RCIN 402459 - Royal Collection.jpg

File:Mary Moser (1744-1819) - A Vase of Flowers - RCIN 402467 - Royal Collection.jpg

File:Mary Moser (1744-1819) - A Vase of Flowers - RCIN 402470 - Royal Collection.jpg

File:Mary Moser (1744-1819) - Vase of Flowers - PD.38-1966 - Fitzwilliam Museum.jpg

File:Mary Moser (1744-1819) - A Bunch of Flowers - RCIN 402460 - Royal Collection.jpg
</gallery>

== הערות שוליים ==

קטגוריה:ציירות בריטיות
קטגוריה:ילידות 1744
קטגוריה:נפטרות ב-1819
אבא (סרט)

אבא (באנגלית: Dad) הוא סרט דרמה משפחתית אמריקאי משנת 1989 בבימויו של גארי דייוויד גולדברג, עם ג'ק למון, טד דנסון ואולימפיה דוקאקיס בתפקידים הראשיים.

התסריט של גארי דייוויד גולדברג מבוסס על הרומן "אבא" של ויליאם וורטון משנת 1981.

ג'ק למון היה מועמד לפרס גלובוס הזהב לשחקן הטוב ביותר - סרט דרמה.

הסרט היה מועמד לפרס אוסקר לאיפור ולעיצוב השיער הטובים ביותר.

==תקציר העלילה==
ג'ון טרמונט (טד דנסון), איש עסקים מבוסטון, טס ללוס אנג'לס כדי לבקר את אמו בטי (אולימפיה דוקאקיס) שמאושפזת בבית חולים לאחר שלקתה בהתקף לב. בבית נשאר בעלה ג'ייק (ג'ק למון) בן ה-78 וג'ון נשאר כדי להשגיח עליו ולעזור לו בעבודות הבית. הוא מבלה עם אביו זמן איכות, לוקח אותו למשחק בינגו, לישיבת עסקים ועוד, לפגישה עם בטי בבית החולים ועוד.

בטי משתחררת לביתה ובארוחה בבית משתתפים גם הבת אנני (קתי בייקר), בעלה מריו (קווין ספייסי) ובנו של גון, ביל (איתן הוק). ג'ייק מאושר וברקע יש פלאשבקים מהעבר הרחוק בו הייתה להם חווה בניו ג'רזי.

לג'ייק מופיע דם בשתן. בבית החולים מתגלה שיש לו סרטן בשלפוחית השתן. ג'ון מבקש מד"ר סנטנה (ג'יימס וולש) שלא יגלה זאת לאביו אך ד"ר סנטנה מגלה וג'ייק נכנס למצב קטטוני. ג'ון לוקח אותו על דעת עצמו הביתה.

מחוסר ברירה הוא מחזיר אותו לבית החולים לטיפולו של ד"ר צ'אד (זק מוקה) רופא יותר סימפתי ונשאר ללון בחדרו כל הזמן.

יום אחד ג'ייק מתעורר וחוזר לחיים לשמחת המשפחה והצוות המטפל. בבית הוא הופך לאדם אחר - חברותי, מבקר ומתיידד עם השכנים היפנים שלהם, מתחיל ללמוד יפנית וללמד את בני המשפחה לאכול אוכל יפני ואף לדרוש יחסי מין מאשתו. הפסיכיאטר מסביר לג'ון שאביו נמצא במצב הזוי שגורם לו אושר בזה שהוא מדמה את עצמו כבעל חווה מלא מרץ עם משפחה צעירה, זאת לשמחתו של ג'ון אך למורת רוחה של בטי.

ג'ון מוצא זמן לשוחח עם ביל לאחר שהרגיש שהזניח אותו ומשכנע אותו שימשיך בלימודיו בקולג' על מנת להצליח בחיים.

לבסוף חוזר הסרטן וג'ייק שוב מאושפז. ג'ון שוכב לידו כל האשפוז עד מותו.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|ג'ק למון
|ג'ייק טרמונט
|אב המשפחה
|-
|טד דנסון
|ג'ון טרמונט
|בן
|-
|אולימפיה דוקאקיס
|בטי טרמונט
|אשתו של ג'ייק
|-
|קתי בייקר
|אנני
|בת
|-
|קווין ספייסי
|מריו
|בעלה של אנני
|-
|איתן הוק
|בילי טרמונט
|בנו של ג'ון
|-
|זאק מוקה
|ד"ר צ'אד
|רופא
|-
|ג'יימס וולש
|ד"ר סנטנה
|רופא
|-
|כריס למון
|ג'ון הילד
|
|-
|ספראג גריידן
|אנני הילדה
|
|}

==קישורים חיצוניים==

* [https://www.youtube.com/watch?v=gDvhcPbfzyc קדימון לסרט אבא], באתר יוטיוב

קטגוריה:סרטי 1989
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי אולפני יוניברסל
קטגוריה:זקנה בקולנוע
קטגוריה:סרטים על משפחות
קטגוריה:פסיכולוגיה בקולנוע
קטגוריה:סרטי ג'ק למון
קבר ג'יימס גרפילד

קבר ג'יימס גרפילד (באנגלית: James A. Garfield Memorial) הוא מקום מנוחתו האחרון של ג'יימס גרפילד נשיא ארצות הברית ה-20, שנרצח ב-1881 ושל רעייתו, הגברת הראשונה לוקרישיה גרפילד ושל שני בני משפחה נוספים. הקבר ניצב בבית הקברות לייק ויו שבקליבלנד, אוהיו, ארצות הברית. מבנה הקבר בנוי בשילוב של סגנון נאו-ביזנטי, סגנון נאו-גותי ו. בניית הקבר החלה באוקטובר 1885 והוא נחנך ב-30 במאי 1890.

ב-1973 נרשם הקבר במרשם הלאומי של מקומות היסטוריים.

==בחירת האתר==
הנשיא ג'יימס גרפילד, שהיה תושב העיר מנטור הסמוכה לקליבלנד, נרצח בוושינגטון ב-2 ביולי 1881. הוא נפטר כתוצאה מהירי ב-19 בספטמבר אותה שנה. גרפילד עצמו הביע את רצונו להיקבר בבית הקברות לייק ויו.

עוד לפני ההלוויה הוכנו תוכניות על ידי ידידיו ומעריציו של גרפילד לאחוזת קבר גדולה שתוקם בנקודה הגבוהה ביותר של בית הקברות ובסופו של דבר הוחלט על המקום ביוני 1883. הנהלת בית הקברות בנתה כביש הסובב את הקבר בראשית 1885 והחלה בעבודות לחיבור הדרך לשער בית הקברות בסתיו אותה שנה. בוצעו גם שיפורים בנוף ובמערכת הניקוז סביב לאתר.
==תכנון האתר==
מבנה הקבר תוכנן על ידי האדריכל ג'ורג' קלר בשילוב של סגנון נאו-ביזנטי, סגנון נאו-גותי ו. התבליטים החיצוניים של המבנה, שמתארים אירועים מחייו של גרפילד, נוצרו על ידי הפסל קספר בברל . עלות היצירה, 135,000 דולר (3.8 מיליון דולר בערכים של 2019) הגיעה כולה מתרומות פרטיות, בחלקן מתרומות של ילדים מכל רחבי ארצות הברית.

המבנה הוא מגדל עגול בקוטר של 15 מטרים ובגובה של 55 מטרים. סביב למרפסת החיצונית ניצבים חמישה משטחים עשויים מטרקוטה ועליהם מפוסלים 110 תבליטים בגודל טבעי המתארים את חייו ומותו של הנשיא.

בחלק הפנימי של המבנה הוקמו חלונות ויטראז' ופאנלים דמויי חלונות המייצגים את שלוש עשרה המושבות ואת מדינת אוהיו, יחד עם פאנלים המתארים שלום ומלחמה. בחלל המבנה ניצבים עמודי אבן גרניט אדומה ופסל של הנשיא העשוי שיש קרארה בגובה של 3.7 מטרים, פרי יצירתו של הפסל אלכסנדר דויל . ממרפסת התצפית של המבנה ניתן לראות את מרכז העיר קליבלנד ואת ימת אירי.

עבודות הבנייה החלו ב-6 באוקטובר 1885 וטקס חנוכת המבנה התקיים ב-30 במאי 1890.

ארונות הקבורה של הנשיא גרפילד ושל הגברת הראשונה לוקרישיה גרפילד ניצבים בקריפטה השוכנת מתחת לבניין הקבר, יחד עם אפרם של בתם, מרי "מולי" גרפילד סטנלי-בראון, ושל חתנם ג'וזף סטנלי-בראון , שהיה גם מזכירו האישי של גרפילד.
==תחזוקת המבנה==
מאחר שהקבר הוא פרטי, הוועדה המחזיקה אותו גבתה דמי כניסה סמליים לכיסוי הוצאות התחזוקה של המקום. באוקטובר 1923 העבירה אגודת קבר ג'יימס גרפילד את האחריות לאתר לידי הנהלת בית הקברות לייק ויו, וזו הפסיקה לגבות דמי כניסה ודאגה לניקיון, התחזוקה והשיקום של האתר.

בשנים 2016–2017 בוצעו במקום עבודות שימור נרחבות בעלות של 5 מיליון דולר, כולל חיזוק קורות ועמודים במרתף המבנה. ב-2019 החלה הנהלת בית הקברות בעבודות של ניקוי ושיקום של החלק החיצוני של המבנה, בפעם הראשונה מאז חנוכתו. אתר הקבר נסגר מדי שנה בעונת החורף, החל מה-19 בנובמבר, יום הולדתו של הנשיא גרפילד, ונפתח מחדש באפריל.

==קישורים חיצוניים==

* [http://lakeviewcemetery.com/visit/points-of-interest/james-a-garfield-memorial/#.V7bEPctOnqA מידע על הקבר באתר האינטרנט של בית הקברות לייק ויו] 

==הערות שוליים==

קטגוריה:ג'יימס גרפילד
גרפילד
גרפילד
קטגוריה:קליבלנד: מבנים
הבחירות הכלליות באוגנדה 1996

הבחירות הכלליות באוגנדה התקיימו ב־9 במאי 1996. התוצאה הייתה ניצחון של יוורי מוסווני הנשיא המכהן, שזכה ב-75.5% מהקולות.<ref>[http://africanelections.tripod.com/ug.html Elections in Uganda] African Elections Database</ref> כל המועמדים היו פוליטיקאים עצמאים, שכן מפלגות פוליטיות נאסרו באותה תקופה. אחוז ההצבעה היה 72.3%.<ref>Nohlen, D, Krennerich, M & Thibaut, B (1999) Elections in Africa: A data handbook, p934 </ref>

== תוצאות ==
===נשיא===
{| class="wikitable" style="text-align:right"
|-
!מועמד
! קולות
! %
|-
| יוורי מוסווני
| 4,428,119
| 74.2
|-
| פול סמוגרגר 
| 1,416,139
| 23.7
|-
| קיביריג'ה מיאנג'ה 
| 123,290
| 2.1
|-
| קולות פסולים
| 196,130
| -
|-
| סך הכול
| 6,163,678
| 100
|-
| אחוזי הצבעה
| 8,492,154
| 72.3
|-
| colspan="3"| מקור: Nohlen et al
|}

===פרלמנט===
הבחירות לפרלמנט של אוגנדה התקיימו ב-27 ביוני 1996, לאחר אימוץ החוקה החדשה באוקטובר 1995. החוקה החדשה אסרה על כל מפלגות פוליטיות, ולכן כל הנבחרים היו פוליטיקאים עצמאים. על 276 המושבים בפרלמנט התמודדו 814 מועמדים. אחוז ההצבעה היה 60.7%.

====תוצאות====
{| class="wikitable" style="text-align:right"
|-
!מפלגה
!קולות
!%
!מקומות ישיבה
|-
|עצמאיים
|4,665,185
|100
|276
|-
|הצבעות לא חוקיות/ריקות
|87,385
| -
| -
|-
|סך הכול
|4,752,570
|100
|276
|-
|מצביעים רשומים/אחוז הצבעה
|8,492,154
|60.7
| -
|}

== הערות שוליים ==

1996
גור-י אמיר

גּוּר-יִ אָמִיר (באוזבקית: Go'ri Amir, בפרסית: گورِ امیر) הוא מאוזוליאום הקבורה של טימור לנג, אבי האימפריה הטימורידית ואבי האומה האוזבקית, אשר ממוקם בבירתו העתיקה סמרקנד. האדריכלות של המאוזוליאום מהווה פתיח למה שעתיד להיקרא אדריכלות מוגולית (אשר התפתחה מתוך אדריכלות איראנית) אותה אפשר למצוא בגני באבור אשר בקאבול, קבר הומאיון בדלהי והטאג' מהאל באגרה. מאז הקמתו בידי יורשיו של טימור עצמו המאוזוליאום חודש ושונה פעמים רבות.

== על המבנה ==
מעל פתח המקדש ישנה כיפת תכלת מחורצת וסימן מסחרי של מאוזוליאום גור-י אמיר מסמנת את מקום המנוחה האחרון של טימור, יחד עם שני בנים ושני נכדים (כולל אולוג בג). זה בניין צנוע יחסית לבתי קבורה של שליטים מפוארים אחרים, בעיקר מכיוון שטימור מעולם לא ציפה להיקבר בו.

טימור בנה לעצמו מתחם קבורה פשוט בשאחריסאבז, ובנה גור-י אמיר בשנת 1404 עבור נכדו ויורשו, מוחמד סולטאן, שמת בשנה הקודמת. הסיפור הוא שכאשר טימור נפטר באופן בלתי צפוי מדלקת ריאות בקזחסטן (במהלך תכנון משלחת לכבוש את שושלת מינג) בחורף 1405, נסגרו המעברים חזרה לשאחריסאבז והוא נקבר במקום.

כמו במוזוליאומים מוסלמים אחרים, האבנים הן רק סמנים; מתחמי הקבורה בפועל נמצאים בחדר שמתחת. במרכז נמצאת האבן של טימור, זוהי אבן חן אחת מסוג ירקן כהה. בשנת 1740, אבי השושלת האפשארית נאדיר שאה העביר את הקבר לפרס, שם הוא נשבר בטעות לשניים - ומאז נאמר כי לנאדיר שאה היה בעל מזל רע מאוד. בדחיפת יועציו הדתיים אשר חשדו מאמונות טפלות אלה דאגו להחזיר את האבן לסמרקנד.

== קישורים חיצוניים ==

* [https://www.lonelyplanet.com/uzbekistan/central-uzbekistan/samarkand/attractions/gur-e-amir-mausoleum/a/poi-sig/1384275/357830 גור-י אמיר], באתר לונלי פלאנט
* 

קטגוריה:מאוזוליאומים
קטגוריה:סמרקנד: מבנים
זה הזמן (אלבום)

זה הזמן הוא אלבומו השני של הזמר החסידי אברהם פריד. האלבום יצא ב-1982 בחברת גל פז. רוב השירים באלבום הולחנו על ידי יוסי גרין.

== רקע ==
האלבום יצא ב-1982 ובו 10 רצועות עם שירים חסידיים בעברית ואנגלית של גדולי המלחינים במוזיקה החסידית.

האלבום כולל חידושים לשירים כמו "והיו למשיסה" של הרב שלמה קרליבך, השיר "אתה בחרתנו" של מנחם אירנשטיין בביצוע פרחי שירה חדשה והשיר "אשר ברא" של ברוך צ'ייט שבוצע במקור על ידי שלישיית בוני ירושלים. 

== רשימת רצועות ==

== השתתפו בהקלטות ==
*אברהם פריד - שירה
==קישורים חיצוניים==
*[https://open.spotify.com/album/1e2ntzMZgcFd0RyzrjlCkk זה הזמן] באתר spotify

==הערות שוליים==

קטגוריה:אלבומי אברהם פריד
קטגוריה:אלבומי 1982
קטגוריה:אלבומים בעברית
יגואר Mark VIII

יגואר Mark VIII (באנגלית: Jaguar Mark VIII) היא מכונית סלון מפוארת מתוצרת יצרנית רכבי היוקרה הבריטית יגואר, אשר יוצרה בין השנים 1956 – 1958 בבריטניה.

=="יגואר Mark IX"==

* יוצרו 6,227 יחידות.
* 4 דלתות.
* 4–5 מושבים.
* מנוע בנזין קדמי-אורכי, מנוע קירור מים, הנעה אחורית.
* קיבולת מכל דלק: 77.3 ליטר.
* יחס כוח / משקל: 119.35 כ"ס ל-1,000 ק"ג.

==גלריה==
<gallery mode="packed" heights="110">
קובץ:1958 Jaguar MKVIII - fv.jpg | "יגואר Mark VIII", שנת 1958
קובץ:Jaguar (3765263987).jpg | "יגואר Mark VIII"
קובץ:Jaguar Mk8 (1854868202).jpg | "יגואר Mark VIII"
קובץ:1958 Jaguar MKVIII - rvl2.jpg | "יגואר Mark VIII", שנת 1958
קובץ:Jaguar Mark VIII (34770072483).jpg | "יגואר Mark VIII"
קובץ: 1958 Jaguar MKVIII - rvl.jpg| "יגואר Mark VIII", שנת 1958
קובץ:Jaguar Saloon 3.jpg | "יגואר Mark VIII"
קובץ:1958 Jaguar MKVIII - int.jpg | "יגואר Mark VIII", שנת 1958 - מבט לתא הנהג
</gallery>

==ראו גם==
* יגואר
* יגואר Mark X
* יגואר XKSS

== קישורים חיצוניים ==

* 

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-1956
קטגוריה:מכוניות בריטיות
Mark VIII
מסיבת ליל כל הקדושים של מיקי

נבלים של דיסני במסיבת ליל כל הקדושים של מיקי של דיסנילנד 2012
מסיבת ליל כל הקדושים של מיקי (באנגלית: Mickey's Halloween Party) היא אירוע מיוחד שמצוין מדי שנה בכל ליל כל הקדושים באתר הנופש דיסנילנד שבאנהיים, קליפורניה<ref>[https://disneyland.disney.go.com/events-tours/mickeys-halloween-party/ Mickey's Halloween Party page on disneyland.disney.go.com]</ref>. אירוע דומה נערך כבר ב-1995 וב-1996 בפארק דיסנילנד, אך לא התחדש עד 2005, אז נערך האירוע בפארק ההרפתקה הקליפורנית של דיסני. האירוע התקיים בפארק ההרפתקה הקליפורנית של דיסני עד שנת 2009 והחל משנת 2010 מתקיים בדיסנילנד<ref>[http://disunplugged.com/2010/10/19/mickeys-halloween-party-2010-at-disneyland/ Dis Unplugged - "Mickey's Halloween Party 2010 at Disneyland"]</ref><ref>[https://disneyparks.disney.go.com/blog/2010/05/mickey-moves-his-halloween-party-across-the-esplanade/ Disney Parks Blog - "Mickey Moves His Halloween Party Across The Esplanade"]</ref>.

האורחים המוזמנים לאירוע נוהגים להתחפש, גילאי האורחים נעים בין מבוגרים, בני נוער ואף ילדים. האירועים כוללים בין היתר: משחקים של תעלול או ממתק, מפגש עם נסיכות דיסני, מיקי מאוס ומיני מאוס ונבלים מסרטי דיסני.

כל הפארקים ואתרי נופש של חברת וולט דיסני נסגרו ללא הגבלת זמן במרץ 2020 כתוצאה ממגפת הקורונה והתפרצות נגיף הקורונה בארצות הברית<ref name="WESH 27 March"></ref><ref name=":0"></ref> לאחר הארכת תקופת הסגירה של פארקי השעשועים בקליפורניה הוחלט לבטל את מסיבת ליל כל הקדושים של מיקי לשנת 2020<ref>[https://www.yahoo.com/entertainment/gov-newsom-says-no-hurry-203610959.html Variety on Yahoo! Entertainment - "Gov. Newsom Says He Is in 'No Hurry' to Reopen Disneyland, Universal Studios Hollywood"]</ref><ref>[https://insidethemagic.net/2020/07/disneylands-oogie-boogie-bash-canceled-tm1/ Inside The Magic - "Disneyland's Oogie Boogie Bash Officially Canceled"]</ref><ref>[https://www.ocregister.com/2020/07/24/disneyland-cancels-oogie-boogie-bash-due-to-coronavirus/ The Orange County Register - "Disneyland Cancels Oogie Boogie Bash Due To Coronavirus"]</ref>.

== הערות שוליים ==

קטגוריה:אירועי ליל כל הקדושים
קטגוריה:ההרפתקה הקליפורנית של דיסני
גני באבור

גני בָּאָבוּר (בפרסית: باغ بابر) הנמצאים בקאבול, בירת אפגניסטן, הם פארק היסטורי המשמש למקום קבורתו של באבור, אבי האימפריה המוגולית. לפי ספר זיכרונותיו של באבור, באבורנאמה, באבור עצמו קרא לתחילת בניית הגנים בשנת 1528 אשר עוד בשנות שלטון יורשיו שימשו חשובים ומרכזיים למען מורשתו ושימור דמותו.

הגן הוצב כסדרה של 15 טרסות מדורגות על צלע גבעה בדרום מערב קאבול. צירו מצביע לעבר מכה. קברו של באבור ממוקם על הטרסה הארבע עשרה והיה מוקף במקור במסך שיש לבן. אף על פי שהמסך נהרס במלחמה ובוונדליזם במאה ה-20 (מלחמת אפגניסטן ועוד), הוא נבנה מחדש בין השנים 2002–2006.

== היסטוריה ==
קברו של באבור
על הטרסה ה-13 (מתחת לבאבור), בנה שאה ג'האן מסגד קטן בשנים 1645–1646. הוא גם בנה מחדש את תעלות המים הזורמות בציר המרכזי של הגן, והוסיף שוק בבסיס הגן. ברמה החמש עשרה נקברה בתו של באבור, רוקאיה סולטאן בגום (נפטרה ב-1626), בקבר עם מסך ג'אלי משיש.

במאה ה-17 חלו שינויים גדולים בגן. החל משנת 1642, רעידת אדמה פגעה בקירות הגן ובמסגד של שאה ג'האן. בשנות השמונים של המאה ה-17 שיפץ השליט המקומי אמיר עבדול-רחמן חאן את הגנים בסגנון שהשפיע יותר על הטעמים האירופיים מאשר על האדריכלות המוגולית. הוא הוסיף ביתן מרכזי ומגורים גדולים, הידועים בשם ארמון המלכה, עבור אשתו של באבור ביבי חלימה.

הגן הוסב לגן ציבורי בתקופת שלטונו של נאדיר שאה בשנות ה-30 של המאה ה-18 עם בניית בריכות, מאגרים וגני פרחים במורד הציר המרכזי של הנוף. לבסוף, בריכת שחייה וחממה מודרניים הוקמו בשנות ה-80 של המאה ה-20.

לוחמה בין פלגים מתחרים בקאבול היוותה איום רציני החל משנת 1992 בפעולות המלחמה של הטליבאן. הלחימה באזור גרמה לשריפה שהרסה את ארמון המלכה, והמסגד נפגע קשות. משאבות השקיה נגנבו והעצים שנותרו נחתכו לעצי הסקה. גרוע מכך, מוקשים ואמצעי לחימה לא מפוצצים הפכו את הגן לשטח הפקר מסוכן.

בשנת 2011 בוצעו פעולות להחזיר את הגן לתקנו ולהסדיר את המקום, כמו גם להוציא את כלל המוקשים.

== קישורים חיצוניים ==

* [http://hiddenarchitecture.net/bagh-e-babur-garden/ גני באבור], באתר אדריכלות מוסתרת

קטגוריה:ערכים שבהם תבנית בריטניקה אינה מתאימה
קטגוריה:קבורה
קטגוריה:האימפריה המוגולית
קטגוריה:אפגניסטן: מבנים